Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13567

2. Megjegyzés. - Az oldalszög adó antennák kritikus és érzékenységi területeire vonatkozó útmutató anyagot a “G”- Melléklet 4.2 pontja adja meg. 3.11.5.2.6.1 Szabályszerűen a megközelítési oldalszög adó földi berendezés antennáját a futópálya középvonalának meghosszabbításában kell elhelyezni, a futópálya megállási végén túl, és úgy kell beállítani, hogy a nulla fokos iránysáv vonalat magába foglaló függőleges sík az MLS megközelítési referencia alappontot is magába foglalja. Az antenna elhelyezésének meg kell felelni az Annex 14 Szabványok és Ajánlott Gyakorlatok által meghatározott biztonságos akadálymentességnek. 3.11.5.2.6.2 A hátsó irányszektor oldalszög adó földi berendezés antennáját szabályszerűen a futópálya középvonalának meghosszabbításában kell elhelyezni a futópálya küszöbe előtti végénél, és úgy kell beállítani, hogy a nulla fokos iránysáv vonalat magába foglaló függőleges sík magába foglalja a hátsó irányszektor referencia alappontját. 2007/70/II. szám 3.11.5.3 Magassági szög útirány-vezetést adó berendezés 3.11.5.3.1 A letapogató sugárnyaláb jellemzői. A magassági szög adó földi berendezés antennájának egy olyan legyező alakú sugárzást kell előállítani, ami a függőleges síkban keskeny és a vízszintes síkban széles, és amely a letapogatást függőlegesen végzi az arányos útirány-vezetési szektor határvonalai között. 3.11.5.3.1.1 Koordináta rendszer. A megközelítési magassági szög útirány-vezetési tájékoztatást a kúpos koordináta rendszerben kell kisugározni. 3.11.5.3.1.2 Antenna sugárnyaláb szélesség. Az antenna sugárnyaláb szélessége nem haladhatja meg a 2,5 fokot. 3.11.5.3.1.3 A letapogató sugárnyaláb alakja. A sugárnyaláb burkológörbéjének mínusz 10 dB-es pontjait a sugár középponttól legalább 0,76 sugárnyaláb szélességre, de nem többre, mint 0,96 sugárnyaláb szélességre kell eltolni. Megjegyzés. - A leírt sugárnyaláb forma az antenna-irányítási vonalban egy megfelelő szűrőt felhasználó több-utas terjedéstől szabad környezetben értendő. A sugárnyaláb alakjára és az oldalszirmokra vonatkozó tájékoztatások a “G”- Melléklet 3.1 és 3.2 pontjában találhatók. 3.11.5.3.2 Fedésterület Megjegyzés. - Az itt meghatározott fedésterületi követelményeket bemutató diagramok a “G”- Melléklet G-10A. ábráján láthatók. 3.11.5.3.2.1 Megközelítési magassági szög. A megközelítési magassági szög adó földi berendezésnek legalább a következő légterekben kell információkat biztosítani. 3.11.5.3.2.1.1 Megközelítési terület.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes